钦定古今图书集成/明伦汇编/氏族典/第352卷 > 《廖用贤尚友录》 > 侯渊
## 钦定古今图书集成/明伦汇编/氏族典/第352卷 > 《廖用贤尚友录》 > 侯渊

按《魏书侯渊传》：“渊，神武尖山人也。机警有胆略。肃宗
末年，六镇饥乱，渊随杜洛周南寇，后归尔朱荣，为中
军副都督，常从征伐，屡有战功。孝庄即位，除领左右，
封厌次县开国子。从荣启渊为燕州刺史。时葛荣别
帅韩楼等有众数万，屯据蓟城，尔朱荣令渊讨之，以
勋进爵为侯，寻为平州刺史大都督，镇范阳。及尔朱”
荣之死也。渊率部曲屯于郡南，为荣举哀《会元》立
渊归之。授渊骠骑大将军、仪同三司、定州刺史、左
军大都督、渔阳郡开国公。后随尔朱兆拒义旗于广
阿。兆既败走，渊降齐献武王。后从王破尔朱于韩陵。
永熙初，除齐州刺史。出帝末，渊与兖州刺史樊子鹄、
青州刺史东莱王贵平密信往来，以相连结。又遣间
使通诚于献武王。及出帝入关，复怀顾望。汝阳王暹
次于城西，渊拥部据城，不时迎纳。民刘桃符等潜引
暹入据西城，渊争门不克，率骑出奔。行达广里，会承
制以渊行青州事，渊乃复还。暹始归其部曲，而渊自
惟反复，虑不获安，遂劫光州库兵，反其部下，督帅叛
拒之。渊率骑奔萧衍，途中亡散。行达南青州南境，为
卖浆者斩之，传首京师，家口配没。